**Период на осцилирање** — времетраење на една осцилација. Тоа е времето потребно за телото од една точка на патеката да стигне до истата точка, со иста насока на брзина. Единицата за период во системот SI е една секунда [s].

Хармониска осцилација
---------------------

Хармоничната осцилација е осцилација во која големината која ослицила се менува според синусен закон (или косинус). Осцилациите што се среќаваат во природата и технологијата често се слични по карактер на хармониските, така што процесите може да се претстават со помош на моделот на хармониски осцилации. Кај хармониската осцилација, периодот на осцилација ( {\displaystyle T} ) се пресметува според формулата:

{\displaystyle T={\frac {t}{n}}}
при што:

* {\displaystyle t} - вкупно време на осцилација изразено во секунди (s)
* {\displaystyle n} – број на осцилации

Исто така, периодот на осцилација е еднаков на реципрочната вредност на честотата (фреквенцијата) (бројот на осцилации во една секунда)  :

{\displaystyle T={\frac {1}{\nu }}}
при што {\displaystyle \nu } е линеарна фреквенција изразена во херци (Hz)

Кружно движење
--------------

 Вектор на аголна брзина
Кога материјалната точка се движи по кружница со рамномерна аголна брзина, количината S што осцилира може да се претстави со функцијата:

{\displaystyle S=S\_{0}\sin {(\omega +\phi )}}
при што:

* {\displaystyle S\_{0}} - максималната вредност на количината што осцилира (амплитуда)
* {\displaystyle \phi } — почетна фаза на осцилацијата во време t = 0
* {\displaystyle \omega +\phi } — фазата на осцилација во моментот на времето t
* {\displaystyle \omega } - кружна фреквенција

Бидејќи синусната функција ги менува вредностите од 1 до -1, вредностите на количината S се движат од S0 до -S0, и секоја од нив ќе се повтори по период на осцилација T, кога фазата на осцилацијата е поместена за {\displaystyle 2\pi }:

{\displaystyle \omega (t+T)+\phi =\omega t+\phi +2\pi }
Односно, периодот на осцилација се пресметува според формулата  :

{\displaystyle T={\frac {2\pi }{\omega }}}
при што:

* {\displaystyle \pi } - константата пи
* {\displaystyle \omega } - кружна фреквенција

Еластична пружина
-----------------

Во случај на тело што е обесено на апсолутно еластична пружина, хармониската осцилација се јавува под дејство на еластична сила долж една оска. Периодот на осцилација во тој случај зависи од особините на пружината и од масата на телото што е обесено на неа:

{\displaystyle T=2\pi {\sqrt {\frac {m}{k}}}}
при што:

* {\displaystyle m} - телесна маса
* {\displaystyle k} — коефициент на еластичност на пружината

Формулата важи само за еластични осцилации во границите во кои се исполнува Хуковиот закон, односно кога масата на пружината е мала во споредба со масата на телото.

Математичко нишало
------------------

Во случај на математичко нишало, т.е. материјална точка, која се движи во гравитационото поле на Земјата на константно растојание од потпорната точка, за мали амплитуди важи формулата:

{\displaystyle T=2\pi {\sqrt {\frac {l}{g}}}}
при што:

* {\displaystyle l} — постојано растојание од потпорната точка, односно должината на нишалото
* {\displaystyle g} — забрзување на Земјината тежа

Наводи
------

1. 1 2 3 4 5  ПМФ Нови Дад - Департман за Физику: „Физика за студенте на Департману за математику и информатику на ПМФ-у у Новом Саду" Архивирано на 12 јуни 2013 г. др Федор Скубан, стр. 105, 106, 108, 110, приступ 22.5.2013
2. 1 2 3  Рударско геолошки факултет Универзитета у Београду - Предмет Основе физике: „Осцилације"[*мртва врска*][*мртва врска*], предавања, приступ 22.5.2013